BASES REGULADORAS E CONVOCATORIA DO PROGRAMA DE AXUDAS MUNICIPAIS Á CONTRATACIÓN
ADMINISTRACIÓN LOCAL — Municipal — Marín (Outros documentos, notificacións e informacións públicas, 06/04/2015)

O obxecto das presentes bases é o de regular a convocatoria das axudas municipais a empresas para a contratación de persoas desempregadas con titulación para os anos 2014 e 2015, en réxime de concorrencia competitiva, dentro do marco das liñas de desenvolvemento das políticas activas de emprego no Concello de Marín para os anos 2014-2015, encadradas no Plan de Emprego Municipal aprobado polo Pleno do Concello de Marín, en sesión ordinaria do 14 de febreiro de 2014.1. Poderán ser beneficiarias todas as persoas físicas ou xurídicas de carácter privado que formalicen contratos por conta allea con traballadores desempregados empadroados en Marín que cumpran cos requisitos esixidos nas presentes bases durante os anos 2014 e 2015.2. Os/as traballadores/as contratados/as ao abeiro deste programa terán que posuír, ou estar en condicións de posuír no momento da contratación, unha titulación académica oficial superior a Graduado en ESO ou equivalente.3. Non poderán ser beneficiarias: a) As empresas nas que concurran as circunstancias excluíntes sinaladas no artigo 13 da Lei 38/2003, de 17 de novembro, Xeral de Subvencións, e no artigo 10, apartados 2 e 3 da Lei 9/2007, de 13 de xuño, de subvencións de Galicia. b) As empresas que teñan amortizado postos de traballo nos doce meses anteriores ás novas contratacións, mediante despedimentos declarados improcedentes, expediente de regulación de emprego ou por causa prevista no apartado c) do artigo 52 do Estatuto dos Traballadores. c) O/A beneficiario/a non poderá recibir ningunha outra axuda ou subvención pola mesma contratación, de calquera outra entidade pública ou privada, estatal ou internacional (exceptuando os incentivos en forma de bonificacións da Seguridade Social). d) O/A beneficiario/a deberá estar ao corrente das súas obrigas fiscais co Concello de Marín, coa Consellería de Economía e Facenda da Xunta de Galicia e coa Axencia Estatal de Administración Tributaria (AEAT), así coma ao corrente das súas obrigas coa Seguridade Social. e) As Administracións Públicas, as sociedades públicas nin as entidades vinculadas ou dependentes de calquera delas. Serán subvencionables, en réxime de concorrencia competitiva, os contratos de traballo celebrados con traballadores desempregados, inscritos no Servizo Público de Emprego, e empadroados no municipio de Marín durante un período mínimo de doce meses á data de inicio da contratación e durante a vixencia do contrato obxecto da subvención.1. Axudas á contratación a xornada completa 2. Axudas á contratación a xornada parcial Serán subvencionables os contratos a tempo parcial que teñan unha xornada laboral non inferior ao 50% da xornada de traballo dun traballador a tempo completo comparable, nos termos previstos no artigo 12 apartado 1 do R. D. Lexislativo 1/1995, do 24 de marzo, posteriormente modificado polo artigo 1 apartado 3 da Lei 12/2001, de 9 de xullo, de medidas urxentes de reforma do mercado de traballo para o incremento do emprego e a mellora da súa calidade. O importe da subvención será proporcional á xornada laboral do contrato.3. O límite máximo de subvención por empresa ou grupo de empresas non poderá exceder, polo conxunto das contratacións realizadas, de 3.700,00 €. 4. As axudas que se concedan ao abeiro destas bases e convocatoria faranse con cargo á asignación orzamentaria 241.48900 do Orzamento municipal para o ano 2014, por un importe total de 25.000 €. 5. As contratacións efectuadas ao abeiro destas bases deberán necesariamente supoñer un incremento neto do persoal da empresa no mes da contratación.1. No caso de que o montante total das axudas que procedese conceder en función das solicitudes debidamente presentadas supere a cantidade máxima autorizada para estas, a Comisión de Valoración realizará proposta de resolución conforme ao seguinte baremo: 2. En caso de empate entre unha ou varias solicitudes a prioridade na valoración de criterios será a seguinte: a) Duración dos contratos a xornada completa b) Número de persoas contratadas a xornada completa c) Número de persoas contratadas d) Contratacións con titulacións académicas oficiais máis altas e) Uso do galego na relación coa administración municipal f) Contratación de mulleres, segundo o recollido no II Plan local de igualdade As solicitudes serán presentadas, segundo modelo normalizado (Anexo I) e terán que ir acompañadas da seguinte documentación, orixinal ou copia compulsada, no Rexistro Xeral do Concello de Marín. - Folla de solicitude (Anexo I). - DNI, se o solicitante é un empresario individual, ou CIF, se o solicitante é unha persoa xurídica. - No caso de persoas xurídicas, cómpre achegar o DNI e poder suficiente ou documento acreditativo para actuar en nome da sociedade do/a representante que asina a solicitude. - Alta no IAE da empresa que solicita a axuda ou documento equivalente. - No caso de sociedades xa constituídas, copia da escritura de constitución da empresa debidamente inscrita no Rexistro Mercantil. - Certificado do número de conta bancaria. - Declaración xurada de non ter solicitado nin percibido ningunha outra axuda ou subvención polo mesmo concepto de calquera outra entidade pública ou privada. - Certificados de atoparse ao corrente nas súas obrigas tributarias coa Consellería de Economía e Facenda da Xunta de Galicia e coa Axencia Estatal de Administración Tributaria (AEAT) e coa Seguridade Social. - TC2 onde conste a relación nominal de todos/as os/as traballadores/as que figuren no cadro de persoal da empresa, correspondente ao inicio e ao remate do período de contratación efectiva do traballador/a desempregado/a polo/a que se percibe a axuda. - Compromiso do uso da lingua galega, no seu caso. - DNI da persoa/s contratada/s. - Informe da vida laboral completa, respecto á empresa contratante, do/a traballador/a obxecto da subvención, expedido pola TXSS con data posterior ao remate do período de contratación para o que se solicita a subvención. Será de aplicación o establecido na Orde do 3 de abril de 1995 (BOE nº 83 do 07.04.95). - Contrato de traballo rexistrado na Oficina pública de emprego. - Titulación académica da persoa contratada. As solicitudes das axudas reguladas na presente convocatoria, segundo modelo normalizado (Anexo I) e xunto co resto da documentación requerida, presentaranse desde o día seguinte ao da publicación no Boletín Oficial da Provincia e ata a data límite do 30 DE XUÑO DE 2015 no Rexistro Xeral do Concello de Marín en horario de 9 a 14 horas, de luns a venres ou de 9 a 13 horas os sábados. Asimesmo, se poderán presentar en calquera das formas previstas no artigo 38.4 da Lei 30/92, modificada pola Lei 4/1999, do 13 de xaneiro, de Réxime Xurídico das Administracións Públicas e do Procedemento Administrativo Común. A Xunta de Goberno Local será o órgano competente para decidir sobre a concesión ou denegación das axudas, previo informe da Comisión de Valoración e Seguemento. A Comisión de Valoración e Seguemento estará formada polo Concelleiro da área, ou persoa en quen delegue, que actuará como presidente; e un número mínimo de dous técnicos designados pola Alcaldía, actuando un deles como secretario. A Comisión avaliará as solicitudes presentadas e realizará de oficio cantas actuacións estime necesarias para a determinación, coñecemento e comprobación dos datos en virtude dos que se deba formular a proposta de resolución. O prazo para resolver por parte da Xunta de Goberno Local será de seis meses desde a data de remate da presentación das solicitudes no Rexistro do Concello. A resolución da Xunta de Goberno Local, sobre a concesión das axudas, esgota a vía administrativa e contra a mesma poderá interpoñerse recurso de reposición perante a mesma Xunta de Goberno Local no prazo dun mes a contar desde o día seguinte ao da súa notificación, ou ben directamente recurso contencioso-administrativo perante o Xulgado do Contencioso-Administrativo de Pontevedra, no prazo de dous meses desde o seguinte ao día da notificación, de acordo co artigo 116 da Lei 30/1992, do 26 de novembro, e 8.1 e 46 da Lei Reguladora da Xurisdición Contencioso-Administrativa. Transcorrido o devandito prazo de seis meses sen que a Xunta de Goberno Local dite resolución expresa, entenderase que é desestimada a petición de axuda. Esta desestimación presunta poderá ser recurrida en reposición no prazo de tres meses máis. Transcorrido dito prazo unicamente poderá interpoñerse recurso contencioso-administrativo perante o Xulgado Contencioso-Administrativo de Pontevedra, da procedencia do recurso extraordinario de revisión. Os/as adxudicatarios/as das axudas están obrigados no prazo de dez días a contar desde o seguinte ao da notificación a comunicar ao Concello de Marín a aceptación ou renuncia das axudas por escrito, transcorrido o cal sen manifestación expresa entenderase tacitamente aceptada. Unha vez concedidas e notificadas as axudas faranse efectivas nun pagamento único, condicionadas á presentación, da documentación seguinte como xustificación da subvención, no prazo anteriormente sinalado: - Certificados de atoparse ao corrente nas súas obrigas tributarias coa Consellería de Economía e Facenda da Xunta de Galicia e coa Axencia Estatal de Administración Tributaria (AEAT) e coa Seguridade Social. - TC2 onde conste a relación nominal de todos/as os/as traballadores/as que figuren no cadro de persoal da empresa, correspondente ao inicio e ao remate do período de contratación efectiva do traballador/a desempregado/a polo/a que se percibe a axuda. - Vida laboral actualizada que amose o período total da contratación e as características da mesma. - Fotografía do cartel informativo da subvención colocado nun lugar visible do seu local. O cartel será suministrado pola Axencia de emprego e desenvolvemento local. Ao respecto das causas de nulidade e nulidade do acordo de concesión das axudas e de reintegro das mesmas estarase ao disposto nos artigos 32 e 33 da Lei 9/2007, de 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora desde o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible coa municipal. No tocante ás infraccións e sancións en que poidan incorrer os/as beneficiarios/as destas axudas e procedemento para a súa imposición estarase ao disposto no Título IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora. O/a beneficiario/a poderá renunciar voluntariamente á subvención nas condicións que establece a normativa legal de aplicación.1. A presente convocatoria coas bases reguladoras da concesión de axudas serán publicadas no correspondente diario oficial, no taboleiro de edictos municipal e na páxina web http://www.concellodemarin.es/ unha vez aprobada pola Xunta de Goberno Local. Tanto as bases como os modelos normalizados para a presentación de solicitudes estarán a disposición dos/as beneficiarios/as no Rexistro Xeral do Concello de Marín.2. As axudas concedidas serán publicadas na citada páxina web, expostas no Taboleiro de edictos do Concello de Marín e poderase notificar, de xeito individual, no correo electrónico facilitado na solicitude. Os traballadores por cuxa contratación se conceda a subvención serán informados de xeito expreso, preciso e inequívoco polo Concello de Marín, no prazo de tres meses a partir da recepción dos seus datos persoais, do tratamento dos mesmos polo Concellería responsable do mesmo; da finalidade da súa obtención; do empresario que facilitou eses datos; do seu dereito a que non se fagan públicos os seus datos persoais cando a publicación poda ser contraria ao respecto e salvagarda do dereito ao seu honor, intimidade persoal e imaxe e da posibilidade de exercitar o dereito de acceso, rectificación, cancelación e oposición ao tratamento da información nos termos previstos na LO 15/1999, de 13 de decembro, de protección de datos de carácter persoal. Os mesmos dereitos de acceso, rectificación, cancelación e oposición poderán exercitar os empresarios solicitantes das axudas.3. As empresas ou entidades beneficiarias das subvencións obxecto desta convocatoria deberán poñer no seu local un cartel, de forma visible, informativo da súa participación no programa de axudas municipais a empresas para a contratación de persoas desempregadas con titulación para os anos 2014 e 2015, dentro do marco das liñas de desenvolvemento das políticas activas de emprego no Concello de Marín para os anos 2014-2015, encadradas no Plan de Emprego Municipal. O modelo normalizado será subministrado pola Axencia de emprego e desenvolvemento local do Concello de Marín.4. Os datos persoais que deban facilitar os solicitantes das axudas serán para os efectos de comprobar a concorrencia dos requisitos necesarios para obter as devanditas axudas e serán tratados para os exclusivos efectos da concesión das mesmas, sendo responsable do tratamento dos datos o Concello de Marín. A concesión destas axudas rexerase por pola Lei 38/2003, do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básicos; a lexislación básica do Estado en materia de réxime local; a Lei 9/2007, de 13 de xuño, de subvencións de Galicia; os preceptos non básicos da Lei 38/2003 e do RD 887/2006; polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. O Concello de Marín quedará exento de calquera responsabilidade civil, mercantil, laboral ou calquera outra derivada das actuacións ás que están obrigadas as persoas ou entidades destinatarias das subvencións outorgadas.